Komission asetus (EY) N:o 44/2003, annettu 10 päivänä tammikuuta 2003, eräitä Venäjän federaation alueelle maanteitse vietäviä naudanliha- ja sianlihatoimituksia koskevasta tiedotusjärjestelmästä annetun asetuksen (EY) N:o 2584/2000 muuttamisesta



Virallinen lehti nro L 007 , 11/01/2003 s. 0058 - 0059



Komission asetus (EY) N:o 44/2003, annettu 10 päivänä tammikuuta 2003, eräitä Venäjän federaation alueelle maanteitse vietäviä naudanliha- ja sianlihatoimituksia koskevasta tiedotusjärjestelmästä annetun asetuksen (EY) N:o 2584/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna komission asetuksella (EY) N:o 2345/2001(2), ja erityisesti sen 33 artiklan 12 kohdan ja 41 artiklan sekä muiden maataloustuotteiden yhteisistä markkinajärjestelyistä annettujen asetusten vastaavat säännökset, sekä katsoo seuraavaa: (1) Euroopan yhteisöjen ja niiden jäsenvaltioiden sekä Venäjän federaation väliseen kumppanuus- ja yhteistyösopimukseen(3)liitetyssä hallintoviranomaisten keskinäisestä avunannosta tulliasioissa tehdyssä pöytäkirjassa nro 2 olevassa 2 artiklassa määrätään, että osapuolet antavat toisilleen apua toimivaltaansa kuuluvissa asioissa varmistaakseen tullilainsäädännön oikean soveltamisen, erityisesti ehkäisemällä, paljastamalla ja tutkimalla tullilainsäädännön vastaisia toimia. Tällaisen viranomaisavun toteuttamiseksi komissiota edustanut Euroopan petostentorjuntavirasto (jäljempänä "OLAF") ja Venäjän viranomaiset ovat sopineet järjestelystä, jolla perustetaan yhteisön ja Venäjän federaation välistä tavaraliikennettä koskeva tiedotusjärjestelmä. (2) Tällaisen viranomaisavun suhteen komission asetuksessa (EY) N:o 2584/2000(4) säädetään erityisesti Venäjän federaatioon maanteitse vietävien naudanliha- ja sianliha-alan tuotteiden toimitusten osalta tiedoista, joita toimijoiden on annettava jäsenvaltioiden toimivaltaisille viranomaisille, sekä näitä tietoja koskevasta tiedotusjärjestelmästä jäsenvaltioiden toimivaltaisten viranomaisten, OLAF:n ja Venäjän viranomaisten välillä. (3) Näiden tietojen ja käyttöön otettavan tiedotusjärjestelmän avulla on voitava seurata kyseessä olevien tavaroiden vientiä Venäjän federaatioon ja tarvittaessa havaita tapaukset, joissa tuki ei ole ollut aiheellinen, vaan se on perittävä takaisin. (4) Koska asetuksella (EY) N:o 2584/2000 käyttöön otettu järjestelmä on toiminut erittäin hyvin, on aiheellista ulottaa tiedotusjärjestelmä koskemaan kyseisten tuotteiden millä tahansa kuljetusvälineellä tapahtuvaa vientiä, ottaa käyttöön järjestely, jonka avulla viejä voi paremmin täsmentää käytetyt kuljetusvälineet, sekä antaa tällä järjestelmällä saaduille tiedoille oikeudellinen pätevyys. (5) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999(5), sellaisena kuin se on viimeksi muutettuna asetuksella (EY) N:o 1253/2002(6), 16 artiklan 4 kohdassa täsmennetään, että komissio voi erityistapauksissa säätää, että tuonti voidaan todistaa tietyllä asiakirjalla tai muulla tavalla. Tämän asetuksen mukaisen viennin osalta Venäjän viranomaisten antamia tietoja olisi näin ollen pidettävä uudenlaisena todisteena muiden hyväksyttävien todisteiden rinnalla. (6) Sen vuoksi asetus (EY) N:o 2584/2000 olisi muutettava. (7) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2584/2000 seuraavasti: 1) Poistetaan asetuksen nimestä ilmaisu "maanteitse". 2) Poistetaan 1 artiklan ensimmäisestä alakohdasta ilmaisu "maanteitse vietävien". 3) Korvataan 2 artikla seuraavasti: " 2 artikla Viejän, joka haluaa soveltaa 4 artiklan 2 kohdassa tarkoitettuja säännöksiä, on ilmoitettava 10 työpäivän kuluessa siitä, kun tuotteet purettiin Venäjällä, viejäjäsenvaltioiden nimeämälle keskusviranomaiselle jokaisesta vienti-ilmoituksesta seuraavat tiedot: a) vienti-ilmoituksen numero, vientitullitoimipaikka ja vientiin liittyvien tullimuodollisuuksien täyttöpäivä; b) tavaran kuvaus ja tavaroiden kahdeksannumeroinen CN-koodi; c) nettopaljous kilogrammoina; d) TIR-carnet'n numero tai sisäistä passitusta koskevan Venäjän valvonta-asiakirjan (DKD) viitenumero taikka tavaroiden luovutuksesta kulutukseen Venäjällä annetun TD1/IM40 -ilmoituksen numero; e) tarvittaessa kontin numero; f) kuljetusvälineen tunnistenumero ja/tai nimi, silloin kun lähetys saapui Venäjälle; g) sen tullivalvonnassa olevan varaston lupanumero, jonne tavarat toimitettiin Venäjällä; h) päivämäärä, jona tavarat toimitettiin tullivalvonnassa olevaan varastoon Venäjällä." 4) Korvataan 4 artiklan 2 kohta seuraavasti: "2. Edellä 3 artiklan 3 kohdassa tarkoitettua Venäjän viranomaisten vastausta, mikäli se on myönteinen, pidetään todisteena tuontia koskevien tullimuodollisuuksien täyttymisestä asetuksen (EY) N:o 800/1999 16 artiklan 1 kohdan mukaisesti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan toimituksiin, joita koskevia vienti-ilmoituksia vastaanotetaan 1 päivästä kesäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä tammikuuta 2003. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 315, 1.12.2001, s. 29. (3) EYVL L 327, 28.11.1997, s. 48. (4) EYVL L 298, 25.11.2000, s. 16. (5) EYVL L 102, 17.4.1999, s. 11. (6) EYVL L 183, 12.7.2002, s. 12.